**„Sunčana strana Federacije BiH 2019“ sa novim aktivnostima u šest gradova**

Federalna ministrica okoliša i turizma dr. **Edita Đapo** danas je u Sarajevu sa direktorom Obala Art Centra **Mirsadom Purivatrom** i direktoricom *PRimere* **Snježanom Delić** potpisala ugovor o realizaciji Projekta “Sunčana strana Federacije BiH 2019”.

“Sunčana strana Federacije BiH 2019” je turističko-kulturni projekt koji zajednički realiziraju *Obala Art Centar* iz Sarajeva i agencija PRimera iz Mostara, te će u predstojećem periodu - od oktobra do kraja godine - uz različite turističko-kulturne programske sadržaje biti realiziran u Sarajevu, Mostaru, Goraždu, Konjicu, Širokom Brijegu i Međugorju.

„*Kroz Projekt Sunčana strana Federacije BiH 2019., po uzoru na velike svjetske metropole koji dodatnim sadržajem obogaćuju i produžuju turističku sezonu, na različitim lokacijama u nekoliko gradova i općina Federacije BiH bit će implementirani zanimljivi i atraktivni filmski, kulturno-turistički i zabavni sadržaji, zbog čega je prepoznat kao projekt od posebnog značaja za Federaciju BiH, te ga Ministarstvo podržava već drugu godinu* “ – kazala je ministrica Đapo.

Sarajevo, 8. oktobar 2019. godine